**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

**LĒMUMS**

Tukumā

**2025. gada 28. maijā Nr. TND/1-1.1/25/371**

(prot. Nr. 8, 59. §)

**Par pašvaldības nekustamā īpašuma – dzīvokļa īpašuma “Bebri”-4, Vānes pagastā, Tukuma novadā, otrās izsoles rezultātiem un trešās izsoles noteikumu apstiprināšanu**

Tukuma novada domes Īpašumu apsaimniekošanas un privatizācijas komisijas (turpmāk – Komisija) no 2025. gada 13. marta līdz 2025. gada 14. aprīlim rīkotajā pašvaldības nekustamā īpašuma, kas sastāv no dzīvokļa īpašuma “Bebri”-4, Vānes pagastā, Tukuma novadā, kadastra numurs 9088 900 0047, platība 56,4 m2, kopīpašuma 564/2580 domājamās daļas no būves ar kadastra apzīmējumu 90880070097001 un kopīpašuma 564/2580 domājamās daļas no zemes ar kadastra apzīmējumu 9088 007 0097 (turpmāk – Nekustamais īpašums), otrā elektroniskā izsole atzīstama par nenotikušu, jo izsolei nav autorizēts neviens izsoles dalībnieks.

Publiskas personas mantas atsavināšanas likuma 31. panta pirmā daļa noteic, *ja neviens pircējs nav pārsolījis izsoles sākumcenu, izsole ar augšupejošu soli atzīstama par nenotikušu*, savukārt 32. panta otrās daļas 1. punkts noteic, ka *pēc otrās nesekmīgās izsoles institūcija, kas organizē nekustamā īpašuma atsavināšanu (*[*9. pants*](https://likumi.lv/ta/id/68490#p9)*), var rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas.*

Saskaņā ar sertificēta vērtētāja Sabiedrības ar ierobežotu atbildību “Interbaltija”, reģistrācijas Nr. 40003518352 (īpašumu vērtētājs Arnis Zeilis, profesionālās kvalifikācijas sertifikāts Nr. 23) 2024. gada 17. oktobra vērtējumu Nekustamā īpašuma tirgus vērtība ir 1700,00 *euro* (viens tūkstotis septiņi simti *euro*).

Ar Tukuma novada domes 2024. gada 28. novembra lēmumu Nr. TND/1-1.1/24/760 “Par pašvaldības nekustamā īpašuma – dzīvokļa īpašuma “Bebri”-4, Vānes pagastā, Tukuma novadā, atsavināšanu un izsoles noteikumu apstiprināšanu” (prot. Nr. 16, 39. §) noteikta pirmās izsoles sākumcena (nosacītā cena) 1 900,00 *euro* (viens tūkstotis deviņi simti *euro).*

Ar Tukuma novada domes 2025. gada 27. februāra lēmumu Nr. TND/1-1.1/25/116 “Par pašvaldības nekustamā īpašuma – dzīvokļa īpašuma “Bebri”-4, Vānes pagastā, Tukuma novadā, izsoles rezultātiem un otrās izsoles noteikumu apstiprināšanu” (prot. Nr. 2, 44. §) noteikta otrās izsoles sākumcena (nosacītā cena) 1 520,00 *euro* (viens tūkstotis pieci simti divdesmit *euro).*

Pamatojoties uz minēto, Komisija 2025. gada 14. maija sēdē ir sagatavojusi lēmuma projektu izskatīšanai Finanšu komitejā un Tukuma novada domes sēdē ar ierosinājumu rīkot Nekustamā īpašuma trešo elektronisko izsoli, samazinot pirmās izsoles sākuma cenu (nosacīto cenu) par 60 procentiem un iesakot noteikt trešās izsoles sākuma cenu 760,00 *euro* (septiņi simti sešdesmit *euro*).

Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu un Publiskas personas mantas atsavināšanas likuma 31. panta pirmo daļu un 32. panta otrās daļas 1. punktu, Komisijas 2025. gada 14. maija sēdes lēmumu, Tukuma novada dome nolemj:

1. atzīt Komisijas no 2025. gada 13. marta līdz 2025. gada 14. aprīlim rīkoto Nekustamā īpašuma otro izsoli par nenotikušu,

2. uzdot Komisijai rīkot Nekustamā īpašuma trešo elektronisko izsoli ar augšupejošu soli, nosakot Nekustamā īpašuma sākumcenu **760,00 *euro*** (septiņi simti sešdesmit *euro*),

3. apstiprināt Nekustamā īpašuma trešās izsoles noteikumus Nr. 57 (pielikumā),

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē <https://izsoles.ta.gov.lv> un pašvaldības tīmekļvietnē [www.tukums.lv](http://www.tukums.lv),

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētājs Gundars Važa